
HOC  SACRUM  ESSE  VULT 

AUCTOR. 

Nam,  si  verba  Ciceronis  mutuari  liceat,  Tu  quidem,  Pater 
optime,  hunc  fructum  meorum  laborum  a me  repetere  tuo 
jure  debes ; nam  quoad  longissime  potest  mens  mea  respicere 
spatium  praeteriti  temporis,  et  pueritiae  memoriam  recordari 
ultimam,  inde  usque  repetens,  te  video  mihi  principem,  et  ad 
suscipiendam,  et  ad  ingrediendam,  et  ad  feliciter  persequen- 
dam rationem  horum  studiorum  extitisse.  Nec  ullam  aliam 
mercedem  laborum  et  studiorum  mens  mea  magis  desiderat, 
quam  illam  tuae  laudis  et  amoris. 

Si  neque  avaritiam 

Objiciet  vere  quisquam  mihi ; purus  et  insons 

si  vivo  et  carus  amicis  ; 

Causa  fuit  Pater  his. 

Ipse  mihi  custos  incorruptissimus  omnes 
Circum  doctores  aderat. 


Hor.  Lib.  i.  Sat.  6. 


From  such  a mixture  sprung  this  fitful  pest, 

With  feverish  blasts  subdues  the  sick’ning  land  : 
Cold  tremors  come,  and  raighty  love  of  rest, 
Convulsive  yawnings,  lassitude  and  pains 
That  sting  the  burden’d  brows,  fatigue  the  loins, 
And  rack  the  joints,  and  every  torpid  limb. 

Then  parching  heat  succeeds,  till  parching  sweats 
0’erflow. 

DISSERTATIO  MEDICA 


INAUGURALIS 


DE 


FEBRE  INTERMITTENTE. 


Ex  longa  atque  dira  serie  morborum  qua  corpus 
humanum  afficitur,  febres  multo  frequentissimae 
maximeque  lethiferse  sunt.  Itaque  Philosophi,  Me- 
dicique, primis  ab  temporibus,  huic  generi  morbi 
operam  dederunt ; et  phaenomena  ejus,  causas,  me- 
dendique  rationem  maxima  cura  investigaverunt. 
Sed  quanquam  homines  summi  ingenii  multum  stu- 
dii huc  contulerunt,  nemo  denegare  potest  quin 
plurimum  adhuc  penitus  tenebris  lateat.  Profecto 
aliquid  novi,  aut  parum  cognitum  in  re  tam  diffi- 
cili a me  sperare  nihil  stultius  esset ; tamen  cogni- 

tionem  nostram  et  opiniones  in  hac  re  breviter  ex- 
ponere summa  ope  niti  decet. 

Febres  divisae  sunt  uti  phaenomena  in  singulis 
sese  ostendunt.  Cum  paroxysmus  febris  et  inter- 
missio, vel  apyrexia,  vicissim  aegrum  excruciant, 
tum  morbus  Febris  Intermittens  appellatus  est ; 
atque  de  hoc  genere  febris  nunc  solum  dicen- 
dum. 

Hunc  morbum  celeberrimus  Doctor  Cullen  ita 
definivit  : “ Febres,  miasmate  paludum  ortae,  pa- 
“ roxysmis  pluribus,  apyrexia,  saltem  remissione 
“ evidente  interposita,  cum  exacerbatione  notabili, 
“ et  plerumque  cum  horrore  redeuntibus,  con- 
“ stantes  : Paroxysmo  quovis  die  unico  tantum.” 
Ab  hac  definitione  quidam  dissentiunt,  et  auctorem 
vehementer  errare  putant.  Primo,  quod  morbus 
totus  uni  excitanti  causae  tribuitur  ; dehinc,  quod 
febres  remittentes  sub  eodem  capite  falso  ponun- 
tur. An  hic  vir  magnus,  errore  deceptus,  unicam 
causam  narrat,  postea  dicemus.  At  parte  in  altera, 
credo,  haud  multum  a vero  erravit,  et  multi  ean- 
dem sententiam  semper  habuere. 

Intermittentes  in  certa  genera  divisas  sunt,  omnia 
quae  a temporis  intervallo  nomina  acceperunt.  Quo- 

tidiana,  Tertiana  et  Quartana  bene  omnibus  notae. 
Hae  quoque  in  duplices  triplicesve,  ex  vario  pa- 
roxysmi recursu,  aut  aliis  causis,  et  etiam  in  ver- 
nales ac  autumnales,  subdivisae  sunt.  Ex  his  qui- 
dem Tertianae  vere  novo  saepissime  occurrunt.  Fe- 
bris Intermittentis  paroxysmum  ac  statum  aegroti 
Doctor  Cullen  optime  accurateque  depinxit,  ita- 
que huic  parti  ejus  operum  lectores  ultro  referi- 
mus. 

DIAGNOSIS. 

V 

In  hac  insula,  talibusque  regionibus  ejusdem 
temperiei,  diagnosis  satis  apparet ; at  in  calidis  ter- 
ris, ubi  Febris  magis  Remittens  quam  Intermittens, 
non  tam  facile  dignoscitur ; praesertim  a Febre  Fla- 
va, quae,  antequam  color  cutis  flavus  sese  ostendit, 
vix  ab  Intermittente,  potiusve  Remittente,  distingui 
potest.  Et  multi  quidem  medici  eas  inter  sese  vi 
ac  violentia  praecipue  differre  credunt,  et  nos  in  ea- 
dem sententia  sumus. 

CAUSiE  PRiEDISPONENTES. 

Quidquid  corpus  debilitat,  macieque  afficit,  ve- 
luti  fatigatio,  parcus  cibus,  imbresque  cum  algore  sae- 
pe patiens, — haec  omnia,  multaque  alia,  inter  causas 
praedisponentes  numerari  possunt.  Nimiam  secre- 
tionem ex  hepate  unam  excitantem  causam  multi 
putaverunt,  at,  ni  fallor,  hic  errant : nam  si  hoc  ve- 
rum esset,  aliquis  roget,  Cur  in  tali  corporis  statu 
aeger  non  Febre  Intermittente,  tam  saepe  ac  aliis 
morbis  ex  hac  causa  orientibus,  afficitur  ? At  quum 
in  hac  febre  magna  bilis  secretio  saepe  in  corpore 
fit,  hoc  esse  inter  causas  praedisponentes  omnes  uno 
ore  consentire  videntur. 

CAUSA  PROXIMA. 

De  hac  vel  ista  mutatione  in  corpore  facta,  ex 
qua  signa  morbi  proxime  pendent,  addam  plura 
cum  modum  operandi  miasmatis  tracto. 

CAUS.E  EXCITANTES. 

Non  dubium  quin  miasma  ex  paludibus  et  humi- 
dis  stagnis  oriens  Intermittentium  unica  vel  sola 
causa  excitans  sit.  Ut  alios  scriptores  omittam, 
Doctor  Cullen,  ut  antea  dixi,  hoc  idem  censet. 
Hoc  quidem  manifestum  ex  his  duabus  rebus : 
Primum,  quod  in  iis  locis  quibus  non  miasma  oritur, 
Endemicae  prorsus  ignotae  sunt : Deinde,  ubicunque 
miasma  generatur,  ibi  incolae  Intermittentibus  sem- 
per  laborant.  Alias  causas  excitantes  huic  morbo 
auctores  attribuerunt ; at  eas  inter  causas  praedispo- 
nentes  enumerari  mallem,  ut  jamjam  ostendere  co- 
nabor. An  Intermittentes  miasmate  humano  sive 
contagio  oriuntur,  medici  inter  se  longe  differunt ; 
verisimile  tamen,  ut,  in  omnibus  casibus  qui  ex 
contagio  ortum  traxisse  putantur,  aegri  aliquo  occul- 
to modo  venenum  ipsum  hausissent.  Pro  certo 
enim  credimus  miasma  ex  paludibus  oriens  saepe  in 
corpore  occulte  manere,  donec  post  longum  tempus 
certis  causis  incendatur  ac  evolutum  sit ; et  ita  de 
vera  causa  multi  decipi  possunt. 

Nunc  de  natura  hujus  funesti  miasmatis,  atque 
de  rebus  quae  ortui  ejus  favent,  viresque  augent, 
breviter  dicam.  Natura  ejus  quidem  nequaquam 
bene  nota.  Plerumque  tamen  oritur  ex  locis  pa- 
lustribus, ardente  sub  sole  jacentibus,  quod  mala 
ventilatio  semper  perniciosius  reddit.  Miasma 
originem  trahere  ex  humiditate  sola  nullo  modo  cre- 
di potest,  quia  vapor  e pura  aqua  oriens  hoc  veneno 
nunquam  imbutus,  nec  Intermittentes  homines  af- 
ficiunt qui  fluminum  ripas  incolunt.  Nautae,  et  ii 
qui  prope  mare  vitam  agunt,  nunquam  hoc  morbo 
laborant,  quamobrem  nullum  miasma  salsa  ex 
aqua  oriri  manifestum.  At  his  locis  supra  dictis 
sine  ullo  dubio  perpetua  exhalatio  fit.  Neque  pu- 
tridus vapor  ex  caesis  animalibus  oriens  hujus  mor- 
bi est  causa ; Anatomici  enim,  atque  alii  fabri  qui 
quotidie  inter  talem  vaporem  occupantur,  non  hoc 
morbo  afficiuntur.  Ex  herbis  caducis  et  talibus 
rebus  solis,  miasma  non  generatur,  quoniam  multi 
incolae  Caledoniae  Hiberniaeque,  iis  in  locis  tali  va- 
pori maxime  expositis  viventes,  optima  valetudine 
fruuntur.  Cum  autem  cadavera,  herbae  caducae, 
similiaque  in  paludibus  una  jacent,  et  nimio  calori 
solis  exposita,  ibi  et  loca  circum,  miasma  sese  dif- 

fundit ; ac  per  festivos  menses  Intermittentes  saepius 
praevalent. 

Hactenus  de  palustris  miasmatis  natura  et  ortu. 
Et  si  aliquis  roget,  Quid  miasma  paludum  est  ? 
ita  respondemus,  “ Miasma  aliquid  malum  et  vi- 
“ tiosum  effluvium,  ex  certarum  rerum  concursu 
“ generatum,  quod  humano  corpori  admotum  Fe- 
“ brem  Intermittentem  plerumque  gignit.”  Si 
quis  iterum  poscit,  Quid  sit  miasma,  et  quo  modo 
corpus  afficiat  ? idem  respondemus,  ac  naturam  ip- 
sius prorsus  ignorare  libenter  fatemur. 

Nunc  de  modo  operandi  hujus  miasmatis  pau- 
ca dicemus.  De  hoc  autem,  ut  supra  memoravi, 
medici  inter  se  multum  differunt.  Quidam  enim 
id  afficere  sanguinem,  et  vitiari  alii  ventriculum 
ac  intestina  putant ; alii  actionem  ejus  sedativam 
contendunt ; dum  multi  hoc  negant,  at  contra  pri- 
mum stimulare,  deinde,  continua  actione,  irritabi- 
litatem minuendo,  debilitatem  afferre,  censent. 
Quum  saepe  (quod  melius  in  calidis  regionibus  per- 
cipitur, et  cujus  exempla  quaedam  praestantia  pro- 
fert Jacobus  Pringle,  Armigerus,)  excitationis 
signa  accessionem  comitentur,  miasmatis  actionem 

primariam  stimulantem  puto  ; et  debilitatem  adesse 
citissime  post  accessionem,  et  per  morbum  durare, 
satis  constat,  ex  languido  ac  debili  corporis  statu, 
et  etiam  remediis  adhibitis,  quae  semper  stimulantia 
aut  tonica  sunt.  Hinc  statum  debilitatis  proximam 
hujus  febris  esse  causam  censeo.  Haec  hypothesis 
de  proxima  causa  Intermittentium  vera  esse  vide- 
tur ; et  plurima  phaenomena  morbi  hac  quam  ulla 
alia  hypotliesi  facilius  explicari  possunt.  Argu- 
menta pro  hac  haec  sunt : Primum,  quod  miasma 
corpus  stimulare  videtur,  et  paulatim  debilitatem 
adfert : Deinde,  quod  initio,  Intermittentes  saepe 
inflammatoriae,  ex  quo  credere  oportet  excitantem 
causam  stimulum  secutum  sedativa  actione  : Pos- 
tremo, quod  medici,  et  empirici  qui  saepe  hunc  mor- 
bum repellunt,  fere  semper  stimulantibus  aut  toni- 
cis  remediis  utuntur. 

Hanc  hypothesin  defendere,  atque  singula  phae- 
nomena eadem  exponere  hujus  morbi,  proprio 
Marte  non  conabor.  Tamen  quaedam  cognitione 
dignissima,  quae  diversis  Intermittentium  typis  oc- 
currunt, et  ea  quasi  eorum  characteristica  facilius 
explicari  possunt ; atque  ad  hanc  rem,  sequentem 
sectionem  ex  Doctore  Cullen  proferam  : “ Witli 

“ respect  to  the  type  of  Intermittents,  it  is  to  be 
“ observed,  that  the  quartan,  while  it  lias  the  long- 
“ est  interval,  has  at  the  sanae  tinae  the  longest  and 
“ most  violent  cold  stage,  but,  upon  the  whole,  the 
“ shortest  paroxysm  : That  the  tertian  having  a 
“ shorter  interval  than  the  quartan,  has  at  the  same 
“ time  a shorter  and  less  violent  cold  stage,  but  a 
“ longer  paroxysm  : And,  lastly,  that  the  quoti- 
“ dian,  with  the  shortest  interval,  has  least  of  a 
“ cold  stage,  but,  upon  the  whole,  the  longest  pa- 
“ roxysm.”  Nunc,  si  mihi  concedatur,  quod  qui- 
dem dabitur,  diminutam  irritabilitatem,  aut,  aliis 
verbis,  debilitatem  proximam  hujus  morbi  esse 
causam,  tum  puto  omnia  phaenomena  plerumque 
observata  per  eandem  facile  explicanda  fore.  Ra- 
tio ipsa  homines  docet,  cum  corpus  in  hoc  statu  sit, 
actionem  cordis  et  arteriarum  diminutam,  et  satis 
copiae  sanguinis  ad  superficiem  et  corporis  partes 
extremas  non  amplius  posse  venire  ; quo  in  partibus 
interioribus  corporis  collecto,  hinc  symptomata  fri- 
gidi stadii  oriuntur,  praesertim  ea  cutis  species  vul- 
go dicta  “ cutis  anserina,”  pulsus  debilis,  &c.  &c. 
Sanguis  circum  cor  vasaque  majora  congestus  ea  ad 
actionem  auctam  stimulabit,  et  citius  seriusve  eum 

sanguinem  maxima  vi  ac  stimulo  aucto  propelli,  ad 
partes  exteriores  necesse  est ; unde  calidum  pri- 
mum, deinde  sudatorium  stadium  oritur.  Expe- 
riamus  quoque  hac  ratione  symptomata  orta  ex  va- 
riis typis  ejus  morbi  explicare.  Quartana  longissi- 
mo et  vehementissimo  stadio  frigoris  nota  est,  tamen 
ejus  paroxysmus  brevissimus,  quia  magna  copia  san- 
guinis circum  cor  ac  arterias  in  primo  stadio  con- 
gesta, ad  auctam  actionem  stimulat,  ac  secundum 
stadium  brevius  reddit.  At  tertiante,  cui  stadi- 
um frigoris  brevius  atque  lenius,  paroxysmus  lon- 
gior, eo  quod  sanguis  in  partibus  corporis  interio- 
ribus parum  congestus  circulationis  fontem  haud 
magnopere  stimulat,  quae  ideo  non  tam  cito  aequa- 
lis redditur.  Eodem  modo  quotidiana,  cui  paro- 
xysmus longissimus,  stadium  frigoris  brevissimum 
habet. 


RATIO  MEDENDI. 

In  curationem  Intermittentium  tractando,  pri- 
mum remedia  adhibita  ad  accessionem  primi  stadii 
resistendam  atque  supprimendam  dicemus : De- 

inde,  qua  ratione  paroxysmus  semel  formatus  bre- 
vior reddendus  est : Postremo,  quomodo  morbus 
per  apyrexiam  tractandus. 

Primo,  Multa  remedia  utenda  ad  primum  sta- 
dium reprimendum,  quas  si  feliciter  usurpantur, 
paroxysmus  non  redit,  et  aeger  sanatus.  Dosis 
opii  saepe  hoc  efficit,  et  pro  hac  re  paulo  ante  pa- 
roxysmi reditum  adhiberi  debet.  Una  dosis  tamen 
non  semper  sufficit.  Igitur  melius  est  duas  circiter 
horas  ante  paroxysmi  accessionem,  haustum  ex 
tinct.  opii  gc  xx  dare,  omni  semihora  repetendum, 
ad  vicem  tertiam  vel  quartam  ; hoc  enim  modo  vis 
opii  stimulans  certius  agit,  quam  si  magna  dosis 
tantum  semel  datur.  Idem  tamen  non  semper  fa- 
ciendum, praesertim  cum  initio  morbi  diathesis  phlo- 
gistica  apparet ; melius  ac  tutius,  cum  haec  diathe- 
sis est,  non  adhibere  opium,  donec  omnia  signa  in- 
flammatoria subsederunt,  quod  tum  adhibendum. 

Emeticis  multi  utuntur.  Hoc  non  multum  pro- 
bo, propter  ingratam  operationem  et  debilitatem 
quam  saepe  aegro  afferunt,  et  quia  diaphoresin  indu- 
cendo multum  operari  videntur,  quae  alio  modo  le- 
niore effici  potest.  Interdum  his  tuto  jureque  utun- 
tur ad  febris  initium,  tum  enim  ex  ventriculo  acrida 

ac  cruda  expellunt,  quas,  si  non  expulsa,  majori  irri- 
tamento corpori  essent.  Saepissime  autem,  praeser- 
tim in  calidis  regionibus,  ingens  ventriculi  irritabi- 
litas gravissimum  symptoma,  contra  quod  pugnan- 
dum ; et  quum  hoc  symptoma  emetica  augeant, 
haec  remedia  adversa  sunt. 

Remedia  hujus  classis  a nonnullis,  et  inter  alios 
a Doctore  Cullen  adhibita  ac  laudata,  ut  nauseam 
perpetuam  inducant ; at  etiamsi  morbum  paulis- 
per removent,  aeger  propter  debilitatem  semper  pro- 
nus febri,  et  morbus  saepe  recurrit. 

Sudorifica  multum  et  merito  laudata,  ac  quidem 
saepe  stadii  primi  accessionem  arcent.  Ut  ante 
paroxysmi  accessionem  sudorem  plenum  produc- 
tum post  reditum  solitum  stadii  primi  inducant,  ad- 
hiberi debent.  Omnibus  ex  sudorificis,  pulverem 
ipecacuanhae  cum  opio,  propter  vires  stimulantes, 
maxime  probo,  nisi  fortasse  cum  inflammationis  sig- 
na quaedam  appareant.  Multa  alia  sudorifica,  prae- 
ter haec  in  materia  medica  reperta,  adhibita  sunt ; 
veluti  exercitatio  vehemens,  vel  ulla  alia  sudorem 
facientia,  aliquid  temporis  productum  post  paroxys- 
mi accessionem.  Hoc  remedio  adhibito,  Febrem 
Intermittentem  ipse  ego  sanatam  vidi. 

Affusio  frigida  paululum  ante  stadii  frigidi  ac- 
cessionem saepe  aegroto  benefacit ; et  medicus  se 
hoc  remedio  magno  successu  in  calidis  terris  usum, 
ad  paroxysmum  praevertendum,  mihi  nuper  memo- 
ravit. 

Haec  prima  et  optima  remedia,  quibus  ad  pa- 
roxysmum praevertendum  uti  debemus  ; ac  si  pa- 
roxysmus adsit  eadem  fere  utenda.  Medici  est, 
frigidum  stadium  omnibus  modis  brevius  reddere, 
et  stadia  caloris  et  sudoris  quamprimum  promove- 
re : ad  quod  citius  efficiendum,  aeger  in  lectu  ponen- 
dus est,  et  corpus,  praesertim  ejus  partes  extremae, 
calore  fovendum,  et  quaequam  remedia  supra  dic- 
ta adhibenda.  Si  sit  vomitus  aut  nausea  aliquan- 
do promovendus,  secundum  causam  ejus  ; si  enim 
ex  aliquo  acrido  cibo  in  ventriculo  oriatur,  vomi- 
tum leni  emetico  promovemus  ; sin  ex  irritatione, 
haustu  effervescente,  opio,  aut  aliis  remediis  pro- 
batis, lenire  conamur. 

Venaesectio  frigido  in  stadio  nuper  laudata,  quod 
nunquam  tentatum  vidi.  Quidam  medicus  nuper 
mihi  dixit  se  in  calidis  regionibus  saepe  morbum 
ita  tractare  cum  aeger  habitus  plethorici  sit ; aliter 
ille  hoc  remedium  non  probare.  Ille  idem  sentit 

morbum  initio  esse  Remittentem  potius  quam  In- 
termittentem, et  fere  semper  aliquam  congestio- 
nem adesse  depletione  removendam  ; at  si  pa- 
roxysmus et  intermissio  regulares,  cinchonam  vel 
arsenicum  morbum  posse  removere. 

In  stadio  calido,  si  signa  inflammationis  adsint, 
haec  omnibus  modis  supprimenda.  Ad  quod  efficien- 
dum, venaesectio  saepe  necessaria.  At  maximam 
debilitatem  hunc  morbum  comitari  meminisse  o- 
portet ; itaque  tantum  sanguinis  mittendum,  quan- 
tum violentia  symptomatum  postulare  videtur  ; et 
pro  venaesectione,  alia  remedia,  veluti  missio  san- 
guinis per  hirudines  vel  cucurbitulos,  diaphoretica, 
purgativa,  epispastica  vel  talia  utenda  sunt. 

Sudor  bene  promovendus  diaphoreticis,  et  co- 
piam tepidi  liquoris  bibendo,  etiam  balneo  tepido 
vel  aspersione  si  corpus  sit  aridum. 

In  stadio  sudatorio  medico  haud  multum  opus 
est.  ^Eger  tamen  monendus  ne  sudorem  citius 
reprimat,  neque  frigori  se  objiciat,  sed  per  sudorem 
se  volutum  in  calido  panno  teneat. 

Si  remedia  per  paroxysmum  adhibita  morbum 
reprimunt,  saepe  nullis  aliis  remediis,  nisi  diaeta  et 
regimine,  opus  erit.  Diaeta  levis  nutriensque  esse 

debet,  cibus  non  magna  copia,  sed  saepe  ; paulu- 
lum vini  vel  cerevisiae.  ^Eger  sub  dio  se  exerceat  in 
serena  tempestate  ; ac  si  alicui  negotio  modice 
animum  det,  haec  omnia  valetudinem  maxime  pro- 
movebunt. 

Saepissime  tamen  haec  remedia  prorsus  inutilia 
erunt;  deinde  alia  tentanda,  quae  ars  invenit  et  usus 
probavit,  nempe,  cinchona,  arsenicum,  ac  varia 
aromatica,  tonica  et  amara,  quarum  cinchona  per 
plurimos  annos  maxime  usurpata  est.  Atqui  pri- 
usquam cinchona  data,  haec  observanda  sunt, — si 
alvus  adstricta,  cathartico  opus  erit ; si  nausea  vel 
vomitus  initio  morbi,  emeticum  utile  erit;  si  aliqua 
irritatio  generalis,  aut  si  somnus  difficilis,  opiatum 
vel  per  se  vel  cinchona  mixtum  adhibendum  sit. 

Cinchona  variis  formis  adhiberi  potest,  at  in  for- 
ma pulveris  longe  efficacissima.  Cum  autem  hoc 
modo  data,  non  cum  ventriculo  consentanea,  va- 
riis aromaticis  mixta  sit,  veluti  canella  alba,  cala- 
mo aromatico,  lauro  cinnamomi.  Quibusdam  in 
casibus,  ex  ventriculi  irritabilitate,  cinchona  satis 
ampla  ad  morbum  medendum  non  adhiberi  potest ; 
nuper  tamen  cinchonae  praeparationem,  Quininae 
Sulphatem,  adepti  sumus,  quae  fere  semper  cum 

ventriculo  consentanea,  et  saepissime  utilissima  est. 
Medici  multum  inter  se  contenderunt  utrum  cin- 
chona  per  stadium  sudoris  utenda,  an  per  apyre- 
xiam  post  paroxysmum  ; quod  cum  specie  morbi 
variat.  Si  apyrexia  brevis  sit,  ante  paroxysmi  pro- 
ximi accessionem  non  solum  per  apyrexiam  adhibe- 
ri debet,  sed  per  stadium  sudoris  danda  quoque  ; 
sin  apyrexia  longa,  non  necesse  erit.  Certe  qui- 
dem per  apyrexiam  copia  cinchonae  curationem 
maxime  properat ; sed  interdum  cinchona  morbus 
non  reprimendus,  et  ad  extremum  arsenico  cedit. 

Multi  autem  contra  usum  arsenici  scripserunt ; 
at  certe  in  hoc  errant ; et  quid  esse  absurdius  po- 
test, quam  medicus  id  remedium  damnans,  quod 
nunquam  tentasse  videtur  ? De  arsenico  quidam 
sic  dicit  : “ It  cannot  be  deemed  aproper  remedy 
“ for  an  intermittent  fever,  whilst  an  intermittent 
“ fever  is  less  formidable  than  arsenic  #.”  Alius 
hoc  modo,  “ A remedy  worse  than  the  disease, 
“ and  often  productive  of  a train  of  the  most  a- 
“ larming  symptoms  t.”  At,  contra,  plus  fiduciae 

in  iis  qui  saepe  hoc  remedio  usi  sunt.  Et  hic  prae- 
fari mihi  licet,  Patrem  meum,  per  novem  annos 
captivum  in  Gallia,  per  quemque  annum  ibi  sub 
cura  habuisse  complurimos  Intermittentibus  labo- 
rantes, omnes  quos,  praeter  duos,  per  solutionem 
arsenicalem  curavit.  Cinchona  his  duobus  succes- 
su administrata. 

Amara  et  tonica  per  semet  raro  totum  morbum 
removent,  nisi  paroxysmi  vel  violentia  eorum  alio 
modo  repressi  sunt.  Tamen  saepe  debilitatem 
quae  Intermittentes  comitatur  diminuunt,  ac  cor- 
pus firmando  morbus  raro  iterum  recurrit. 

Aliud  remedium  est,  siquidem  remedium  dici 
potest,  quod  interdum  cunctis  aliis  longe  antecel- 
lit, scilicet,  vis  humanae  imaginationis.  Plurima 
remedia  quidem  praescripta  ab  indoctis,  empiricis- 
que, hinc  omnem  vim  et  potentiam  accipiunt. 
Quidam  incantationibus  curationem  quaerunt ; alii 
telis  aranearum  devorandis  ; multi,  mirabile  dictu  ! 
cupidi  suam  urinam  bibunt.  Et  quum  haec  ita 
sint,  quanto  studio,  quanta  cura  in  causas  hujus, 
et  omnium  quidem  morborum  investigando,  et  re- 
media certiora  explorando,  omnes  vires  animum- 
que conferre  debemus ! Quid  enim  praeclarius, 

DEOve  similius  esse  potest,  quam  dolores  brevis 
sevi  leniores  facere,  et  vitam  humanam  produ- 
cere ! 


FINIS. 

